02017D1775 — DA — 08.01.2020 — 003.001

Denne tekst tjener udelukkende som dokumentationsværktøj og har ingen retsvirkning. EU's institutioner påtager sig intet ansvar for dens indhold. De autentiske udgaver af de relevante retsakter, inklusive deres betragtninger, er offentliggjort i den Europæiske Unions Tidende og kan findes i EUR-Lex. Disse officielle tekster er tilgængelige direkte via linkene i dette dokument

Ændret ved:









▼B

RÅDETS AFGØRELSE (FUSP) 2017/1775

af 28. september 2017

om restriktive foranstaltninger på baggrund af situationen i Mali







Artikel 1

1. Medlemsstaterne træffer de nødvendige foranstaltninger for at hindre indrejse i eller transit gennem deres område for de personer, der af sanktionskomitéen er udpeget som ansvarlige for eller direkte eller indirekte meddelagtige i følgende handlinger eller politikker, der truer freden, sikkerheden eller stabiliteten i Mali:

a) deltagelse i fjendtligheder, der udgør en overtrædelse af aftalen om fred og forsoning i Mali (»aftalen«)

b) udførelse af handlinger, der hindrer, herunder gennem langvarige forsinkelser, eller truer aftalens gennemførelse

c) handling for eller på vegne af, efter anvisning af eller på anden vis støtte til eller finansiering af personer og enheder, der er nævnt i litra a) og b), herunder gennem udbytte fra organiseret kriminalitet, herunder fremstilling af og handel med narkotika og udgangsstoffer hertil, som har oprindelse i eller føres i transit gennem Mali, menneskehandel og smugling af migranter, våbensmugling og -handel samt handel med kulturgenstande

d) deltagelse i planlægning, ledelse, sponsorering eller udførelse af angreb mod: i) de forskellige enheder, der er omhandlet i aftalen, herunder lokale, regionale og statslige institutioner, de fælles patruljeringer og Malis sikkerheds- og forsvarsstyrker, ii) FN's multidimensionelle integrerede stabiliseringsmissions (MINUSMA's) fredsbevarende styrker og andet FN-personale og tilknyttet personale, herunder medlemmer af ekspertpanelet, iii) internationale sikkerhedstilstedeværelser, herunder G5-staternes fælles styrke i Sahel (FC-G5S), Den Europæiske Unions missioner og de franske styrker

e) blokering af levering af humanitær bistand til Mali eller af adgang til eller distribution af humanitær bistand i Mali

f) planlægning, ledelse eller udførelse af handlinger i Mali, der krænker internationale menneskerettigheder eller den humanitære folkeret, alt efter hvad der er relevant, eller som udgør overtrædelser eller krænkelser af menneskerettighederne, herunder sådanne overtrædelser eller krænkelser, der er rettet mod civile, herunder kvinder og børn, gennem voldshandlinger (herunder drab, lemlæstelse, tortur, voldtægt eller andre seksuelle overgreb), bortførelse, tvungen forsvinding, tvangsfordrivelse eller angreb på skoler, hospitaler, religiøse steder eller steder, hvor civile søger tilflugt

g) brug af børn i eller rekruttering af børn til væbnede styrker eller væbnede grupper i strid med den relevante folkeret i forbindelse med den væbnede konflikt i Mali

h) bevidst lettelse af rejseaktiviteten for en person, der er opført på listen, i strid med rejserestriktionerne.

De i dette stykke omhandlede udpegede personer er opført på listen i bilaget.

2. Stk. 1 forpligter ikke en medlemsstat til at nægte sine egne statsborgere indrejse på sit område.

3. Stk. 1 finder ikke anvendelse, hvis indrejse eller transit er nødvendig for gennemførelsen af en retslig procedure.

4. Stk. 1 finder ikke anvendelse, hvis sanktionskomitéen i det enkelte tilfælde fastslår, at:

a) indrejse eller transit er berettiget af humanitære hensyn, herunder religiøs forpligtelse

b) en undtagelse vil fremme målet om fred og national forsoning i Mali og stabiliteten i regionen.

5. I tilfælde, hvor en medlemsstat i medfør af stk. 3 eller 4 giver tilladelse til indrejse i eller transit gennem sit område for de personer, der er opført på listen i bilaget, begrænses tilladelsen til det formål, til hvilket den er udstedt, og til de personer, tilladelsen vedrører.

Artikel 2

1. Alle pengemidler og økonomiske ressourcer, der direkte eller indirekte ejes eller kontrolleres af personer eller enheder, der af sanktionskomitéen er udpeget som ansvarlige for eller direkte eller indirekte meddelagtige i følgende handlinger eller politikker, der truer freden, sikkerheden eller stabiliteten i Mali:

a) deltagelse i fjendtligheder, der udgør en overtrædelse af aftalen

b) udførelse af handlinger, der hindrer, herunder gennem langvarige forsinkelser, eller truer aftalens gennemførelse

c) handling for eller på vegne af, efter anvisning af eller på anden vis støtte til eller finansiering af personer og enheder, der er nævnt i litra a) og b), herunder gennem udbytte fra organiseret kriminalitet, herunder fremstilling af og handel med narkotika og udgangsstoffer hertil, som har oprindelse i eller føres i transit gennem Mali, menneskehandel og smugling af migranter, våbensmugling og -handel samt handel med kulturgenstande

d) deltagelse i planlægning, ledelse, sponsorering eller udførelse af angreb mod: i) de forskellige enheder, der er omhandlet i aftalen, herunder lokale, regionale og statslige institutioner, de fælles patruljeringer og Malis sikkerheds- og forsvarsstyrker, ii) MINUSMA's fredsbevarende styrker og andet FN-personale og tilknyttet personale, herunder medlemmer af ekspertpanelet, iii) internationale sikkerhedstilstedeværelser, herunder FC-G5S, Den Europæiske Unions missioner og de franske styrker

e) blokering af levering af humanitær bistand til Mali eller af adgang til eller distribution af humanitær bistand i Mali

f) planlægning, ledelse eller udførelse af handlinger i Mali, der krænker internationale menneskerettigheder eller den humanitære folkeret, alt efter hvad der er relevant, eller som udgør overtrædelser eller krænkelser af menneskerettighederne, herunder sådanne overtrædelser eller krænkelser, der er rettet mod civile, herunder kvinder og børn, gennem voldshandlinger (herunder drab, lemlæstelse, tortur, voldtægt eller andre seksuelle overgreb), bortførelse, tvungen forsvinding, tvangsfordrivelse eller angreb på skoler, hospitaler, religiøse steder eller steder, hvor civile søger tilflugt

g) brug af børn i eller rekruttering af børn til væbnede styrker eller væbnede grupper i strid med den relevante folkeret i forbindelse med den væbnede konflikt i Mali

h) bevidst lettelse af rejseaktiviteten for en person, der er opført på listen, i strid med rejserestriktionerne.

eller af personer eller enheder, der handler på deres vegne eller efter deres anvisninger, eller enheder, der ejes eller kontrolleres af dem, indefryses.

De i dette stykke omhandlede udpegede personer eller enheder er opført på listen i bilaget.

2. Ingen pengemidler eller økonomiske ressourcer må direkte eller indirekte stilles til rådighed for eller være til fordel for de personer eller enheder, der er opført på listen i bilaget.

3. De i stk. 1 og 2 nævnte foranstaltninger finder ikke anvendelse på pengemidler og økonomiske ressourcer, som den relevante medlemsstat har fastslået er:

a) nødvendige til at afholde basale udgifter, herunder betaling af fødevarer, husleje eller renter og afdrag på bolig, medicin og lægebehandling, skat, forsikringspræmier og offentlige forbrugsafgifter, eller

b) bestemt udelukkende til betaling af rimelige honorarer og godtgørelse af udgifter i forbindelse med juridisk bistand eller

c) bestemt udelukkende til betaling af afgifter eller gebyrer for rutinemæssig opbevaring eller forvaltning af indefrosne pengemidler eller økonomiske ressourcer,

efter at den pågældende medlemsstat har underrettet sanktionskomitéen om, at den, når det er hensigtsmæssigt, har til hensigt at godkende adgangen til sådanne pengemidler eller økonomiske ressourcer, og såfremt sanktionskomitéen ikke har truffet negativ afgørelse herom senest fem arbejdsdage efter en sådan underretning.

4. De i stk. 1 og 2 nævnte foranstaltninger finder ikke anvendelse på pengemidler og økonomiske ressourcer, som den relevante medlemsstat har fastslået er:

a) nødvendige til afholdelse af ekstraordinære udgifter, såfremt medlemsstaten har underrettet sanktionskomitéen herom, og sanktionskomitéen har godkendt dette

b) genstand for en retslig, administrativ eller voldgiftsmæssig afgørelse om tilbageholdelsesret eller en dom, i hvilket fald pengemidlerne og de økonomiske ressourcer kan anvendes til at opfylde afgørelsen om tilbageholdelsesret eller dommen, forudsat at afgørelsen om tilbageholdelsesret blev truffet eller dommen afsagt forud for den dato, hvor personen eller enheden blev optaget i bilaget, afgørelsen om tilbageholdelsesret eller dommen ikke er til fordel for en person eller enhed, der er omhandlet i stk. 1, og den pågældende medlemsstat har underrettet komitéen herom.

5. Stk. 1 og 2 finder ikke anvendelse, hvis sanktionskomitéen i det enkelte tilfælde fastslår, at en undtagelse vil fremme målet om fred og national forsoning i Mali og stabiliteten i regionen.

6. Stk. 1 er ikke til hinder for, at en udpeget person eller enhed foretager en betaling i henhold til en kontrakt, der er indgået, før denne person eller enhed blev opført på listen, såfremt den pågældende medlemsstat har fastslået, at betalingen hverken direkte eller indirekte modtages af en person eller enhed, der er omhandlet i stk. 1, og efter den pågældende medlemsstat har underrettet sanktionskomitéen om, at den agter at foretage eller modtage sådanne betalinger eller i givet fald tillade, at pengemidler eller økonomiske ressourcer frigives med henblik herpå, ti arbejdsdage før en sådan tilladelse.

7. Stk. 2 gælder ikke beløb, der tilføres indefrosne konti i form af:

a) renter og andre former for afkast fra disse konti eller

b) forfaldne betalinger i henhold til kontrakter, aftaler eller forpligtelser, som er indgået eller opstået forud for den dato, hvor disse konti blev omfattet af de restriktive foranstaltninger, der er indeholdt i denne afgørelse,

såfremt sådanne renter eller anden form for afkast og betalinger fortsat er omfattet af stk. 1.

Artikel 3

Rådet fastsætter listen i bilaget og ændrer den i overensstemmelse med det, der bestemmes af Sikkerhedsrådet eller sanktionskomitéen.

Artikel 4

1. Når Sikkerhedsrådet eller sanktionskomitéen udpeger en person eller enhed, medtager Rådet den pågældende person eller enhed i bilaget. Rådet underretter den pågældende person eller enhed om sin afgørelse, herunder om begrundelsen for opførelsen på listen, enten direkte, hvis adressen er kendt, eller ved offentliggørelse af en bekendtgørelse, og giver den pågældende person eller enhed mulighed for at fremsætte bemærkninger.

2. Når der fremsættes bemærkninger eller forelægges væsentlig ny dokumentation, tager Rådet sin afgørelse op til fornyet overvejelse og underretter den pågældende person eller enhed herom.

Artikel 5

1. Bilaget skal indeholde de begrundelser for at opføre personer og enheder, som er meddelt af Sikkerhedsrådet eller af sanktionskomitéen.

2. Bilaget skal også, hvis sådanne er tilgængelige, indeholde de oplysninger, som stilles til rådighed af Sikkerhedsrådet eller af sanktionskomitéen, og som er nødvendige for at identificere de pågældende personer og enheder. For så vidt angår personer kan sådanne oplysninger omfatte navne med tilhørende aliasser, fødselsdato og fødested, nationalitet, pas- og identitetskortnumre, køn, adresse, hvis denne er kendt, og funktion eller erhverv. For så vidt angår enheder kan sådanne oplysninger omfatte navne, registreringssted og -dato, registreringsnummer og forretningssted.

Artikel 6

Denne afgørelse ændres eller ophæves, alt efter omstændighederne, i overensstemmelse med det, der bestemmes af Sikkerhedsrådet.

Artikel 7

Denne afgørelse træder i kraft dagen efter offentliggørelsen i Den Europæiske Unions Tidende.

▼M1









BILAG

A. Liste over personer som omhandlet i artikel 1, stk. 1

1. Ahmoudou AG ASRIW (alias: a) Amadou Ag Isriw, b) Ahmedou, c) Ahmadou, d) Isrew, e) Isereoui og f) Isriou)

Fødselsdato: den 1. januar 1982

Nationalitet: malisk

Adresse: a) Mali og b) Amassine, Mali (tidligere adresse)

Dato for FN's opførelse på listen: den 20. december 2018

Yderligere oplysninger: Køn: mand. Muligvis arresteret i Niger i oktober 2016. Websted: https://www.youtube.com/channel/UCu2efaIUosqEu1HEBs2zJIw

Yderligere oplysninger

Ahmoudou Ag Asriw blev opført på listen den 20. december 2018 i henhold til punkt 1 og 3 i resolution 2374 (2017) for deltagelse i fjendtligheder, der udgør en overtrædelse af aftalen, og for handling for eller på vegne af, efter anvisning af eller på anden vis støtte til eller finansiering af personer og enheder, der er nævnt i punkt 8, litra a) og b), i resolution 2374 (2017), herunder gennem udbytte fra organiseret kriminalitet, herunder fremstilling af og handel med narkotika og udgangsstoffer hertil, som har oprindelse i eller føres i transit gennem Mali, menneskehandel og smugling af migranter, våbensmugling og -handel samt handel med kulturgenstande.

Ahmoudou Ag Asriw er en højtstående leder af Groupe autodéfense touareg Imghad et alliés (GATIA) og har i denne egenskab været involveret i at føre narkotikakonvojer gennem det nordlige Mali, i hvert fald siden oktober 2016, samt i brud på våbenhvilen i Kidalregionen i juli 2017 og april 2018.

I april 2018 førte Asriw sammen med et medlem af Mouvement arabe de l'Azawad (MAA) Plateforme en konvoj, der smuglede fire ton cannabisharpiks fra Tabankort via Ammasine i Kidalregionen til Niger. Konvojen blev angrebet af medlemmer af Coordination des Mouvements de l'Azawad og uidentificerede gerningsmænd fra Niger. Tre kombattanter blev dræbt under de efterfølgende sammenstød.

Asriw har som sådan, drevet af konkurrencen om narkotikakonvojer, deltaget i fjendtligheder i strid med 2015-aftalen om fred og forsoning i Mali. Det er derfor meget sandsynligt, at Asriws deltagelse i narkotikasmugling finansierer hans militære operationer, herunder brud på våbenhvilen.

2. Mahamadou AG RHISSA (alias: Mohamed Talhandak)

Fødselsdato: den 1. januar 1983

Nationalitet: malisk

Adresse: Kidal, Mali

Dato for FN's opførelse på listen: den 20. december 2018

Yderligere oplysninger: Køn: mand. Den 1. oktober 2017 foretog franske styrker en razzia mod hans hus og arresterede Ag Rhissa og seks familiemedlemmer.

Yderligere oplysninger

Mahamadou Ag Rhissa blev opført på listen den 20. december 2018 i henhold til punkt 1 og 3 i resolution 2374 (2017) for udførelse af handlinger, der hindrer, herunder gennem langvarige forsinkelser, eller truer aftalens gennemførelse, handling for eller på vegne af, efter anvisning af eller på anden vis støtte til eller finansiering af personer og enheder, der er nævnt i punkt 8, litra a) og b), i resolution 2374 (2017), herunder gennem udbytte fra organiseret kriminalitet, herunder fremstilling af og handel med narkotika og udgangsstoffer hertil, som har oprindelse i eller føres i transit gennem Mali, menneskehandel og smugling af migranter, våbensmugling og -handel samt handel med kulturgenstande, samt planlægning, ledelse eller udførelse af handlinger i Mali, der krænker internationale menneskerettigheder eller den humanitære folkeret, alt efter hvad der er relevant, eller som udgør overtrædelser eller krænkelser af menneskerettighederne, herunder sådanne overtrædelser eller krænkelser, der er rettet mod civile, herunder kvinder og børn, gennem voldshandlinger (herunder drab, lemlæstelse, tortur, voldtægt eller andre seksuelle overgreb), bortførelse, tvungen forsvinding, tvangsfordrivelse eller angreb på skoler, hospitaler, religiøse steder eller steder, hvor civile søger tilflugt.

Mahamadou Ag Rhissa, alias Mohamed Talhandak, er en indflydelsesrig forretningsmand i Kidalregionen og medlem af Haut conseil pour l'unicité de l'Azawad (HCUA). I 2016 repræsenterede han Coordination des mouvements de l'Azawad (CMA) på møder i Bamako vedrørende gennemførelsen af aftalen fra 2015 om fred og forsoning.

Ag Rhissa var med til at smugle benzin mellem Algeriet og Kidal og fik kontrollen med smuglingen af migranter via grænsebyen Talhandak. Migranter vidnede om misbrug fra Ag Rhissas side, herunder tvangsarbejde, korporlig afstraffelse og fængsling. Ag Rhissa har tilbageholdt og fremmet seksuel udnyttelse af mindst to kvinder og først frigivet dem efter at have modtaget betaling på 150 000 -175 000 CFA (300-350 USD).

Den 1. oktober 2017 ransagede Barkhanestyrker to af hans huse i Kidalområdet efter mistanke om forbindelser med terrornetværk. Ag Rhissa blev kortvarigt tilbageholdt. Den 4. november 2017 deltog han angiveligt i et møde mellem væbnede terrorgrupper i grænseområdet mellem Mali og Algeriet.

Som officiel repræsentant for CMA i fredsprocessen udgør Ag Rhissas deltagelse i terrorisme, organiseret kriminalitet og overtrædelser af menneskerettighederne en trussel mod gennemførelsen af aftalen og skader HCUA's troværdighed som forhandlingspartner.

3. Mohamed OUSMANE MOHAMEDOUNE (alias: a) Ousmane Mahamadou og b) Mohamed Ousmane)

Titel: Cheikh

Fødselsdato: den 16. april 1972

Fødested: Mali

Nationalitet: malisk

Dato for FN's opførelse på listen: den 20. december 2018

Yderligere oplysninger: Køn: mand. Fysiske kendetegn: øjenfarve: brun, hårfarve: sort. Telefonnummer: +223 60 36 01 01. Sprogkundskaber: arabisk og fransk. Særlige kendetegn: briller.

Yderligere oplysninger

Mohamed Ousmane Ag Mohamedoune blev opført på listen den 20. december 2018 i henhold til punkt 1 og 3 i resolution 2374 (2017) for udførelse af handlinger, der hindrer, herunder gennem langvarige forsinkelser, eller truer aftalens gennemførelse, og hans deltagelse i planlægning, ledelse, sponsorering eller udførelse af angreb mod: i) de forskellige enheder, der er omhandlet i aftalen, herunder lokale, regionale og statslige institutioner, de fælles patruljeringer og Malis sikkerheds- og forsvarsstyrker, ii) MINUSMA's fredsbevarende styrker og andet FN-personale og tilknyttet personale, herunder medlemmer af ekspertpanelet, og iii) internationale sikkerhedstilstedeværelser, herunder FC-G5S, Den Europæiske Unions missioner og de franske styrker.

Mohamed Ousmane Ag Mohamedoune (kendt som Mohamed Ousmane) er generalsekretær for Coalition pour le Peuple de l'Azawad (CPA), der blev oprettet i 2014 som en udbrydergruppe fra Mouvement National de Libération de l'Azawad (MNLA). Mohamed Ousmane overtog ledelsen af CPA i juni 2015 og har siden 2016 oprettet flere militærbaser og kontrolposter i Timbukturegionen, navnlig i Soumpi og Echel.

I 2017 og 2018 har Mohamed Ousmanes militære stabschef og andre væbnede elementer af CPA deltaget i dødelige angreb mod maliske sikkerhedsstyrker og væbnede styrker i Soumpiområdet. Jamaat Nosrat al Islam wal Muslimin (JNIM), en terroristgruppe under ledelse af Iyad Ag Ghali, opført på ISIL/al-Qaeda-sanktionslisten, som er oprettet og ajourføres i henhold til Sikkerhedsrådets resolution 1267/1989/2253, tog ansvaret for disse angreb.

I 2017 grundlagde og ledede Mohamed Ousmane også en bredere alliance af udbrydergrupper, Coalition des Mouvements de l'Entente (CME). Mohamed Ousmane organiserede CME's første møde i Tinaouker (Gaoregionen) den 30. april 2018, hvor han blev udnævnt til talsmand for CME. På det stiftende møde fremsatte CME i en officiel erklæring en åben trussel mod gennemførelsen af aftalen om fred og forsoning i Mali.

CME har også været involveret i forhindringer, der forsinker gennemførelsen af aftalen, ved at lægge pres på den maliske regering og det internationale samfund med det formål at tiltvinge sig indflydelse i de forskellige mekanismer, der er oprettet ved aftalen.

▼M2

4. AHMED AG ALBACHAR (alias: Intahmadou Ag Albachar)

Stilling: formand for den humanitære kommission i Bureau régional d'administration et de gestion de Kidal

Fødselsdato: den 31. december 1963

Fødested: Tin-Essako, Kidalregionen, Mali

Nationalitet: malisk

Nationalt identitetsnummer i Mali: 1 63 08 4 01 001 005E

Adresse: Quartier Aliou, Kidal, Mali

Dato for FN's opførelse på listen: den 10. juli 2019

Andre oplysninger: Ahmed Ag Albachar er en fremtrædende forretningsmand og siden begyndelsen af 2018 særlig rådgiver for Kidalregionens guvernør. Ahmed Ag Albachar, som er et indflydelsesrigt medlem af Haut conseil pour l'unité de l'Azawad (HCUA) og tilhører Ifoghas-tuaregbefolkningsgruppen, optræder også som mægler i forbindelserne mellem Coordination des mouvements de l'Azawad (CMA) og Ansar Dine (QDe.135).

Yderligere oplysninger

Ahmed Ag Albachar opføres på listen i medfør af punkt 8, litra b), i resolution 2374 (2017) for udførelse af handlinger, der hindrer, herunder gennem langvarige forsinkelser, eller truer aftalens gennemførelse, og punkt 8, litra e), i resolution 2374 (2017) for blokering af levering af humanitær bistand til Mali eller af adgang til eller distribution af humanitær bistand i Mali.

I januar brugte Ag Albachar sin indflydelse til at kontrollere og vælge, hvilke humanitære projekter og udviklingsprojekter der kan finde sted i Kidalregionen, hvem der gennemfører dem, og hvor og hvornår. Der kan ikke ydes humanitær indsats uden hans vidende og godkendelse. Som selvudnævnt formand for den humanitære kommission har Ag Albachar ansvaret for at give opholds- og arbejdstilladelse til humanitære hjælpearbejdere til gengæld for penge eller tjenester. Kommissionen kontrollerer også, hvilke virksomheder og personer der kan deltage i bud på projekter, som NGO'er udbyder i Kidal, hvormed Ag Albachar har magt til at manipulere med den humanitære indsats i regionen og vælge de personer, der arbejder for NGO'er. Levering af bistand kan kun foretages under hans tilsyn, hvorved han har indflydelse på, hvem der modtager bistand.

Desuden bruger Albachar arbejdsløse unge til at intimidere og afpresse NGO'er, hvilket i alvorlig grad vanskeliggør deres arbejde. Det humanitære samfund arbejder generelt i frygt i Kidal, især nationale medarbejdere, som er mere sårbare.

Ahmed Ag Albachar er også medejer af transportselskabet Timitrine Voyage, et af de få transportselskaber, som NGO'er har tilladelse til at bruge i Kidal. Ag Albachar tilraner sig sammen med et dusin andre transportselskaber, som ejes af en lille klike magtfulde Ifoghas-tuareger, en betydelig andel af den humanitære bistand i Kidal. Desuden gør den monopolsituation, som Ag Albachar opretholder, levering af bistand i visse befolkningsgrupper vanskeligere end i andre.

Albachar manipulerer humanitær bistand for at varetage sine personlige interesser og HCUA's politiske interesser ved at udøve terror og true NGO'er og kontrollere deres aktiviteter, hvilket alt sammen fører til blokering for og hindring af bistand til modtagere i Kidalregionen. Derfor blokerer Ahmed Ag Albachar levering af humanitær bistand til Mali eller adgang til eller distribution af humanitær bistand i Mali.

Hans handlinger er også i strid med artikel 49 i aftalen om fred og forsoning i Mali, der forpligter parterne til at overholde principperne om medmenneskelighed, neutralitet, upartiskhed og uafhængighed, som ligger til grund for den humanitære indsats, til at forhindre anvendelse af humanitær bistand til politiske, økonomiske eller militære formål og til at lette adgangen for humanitære organisationer og garantere deres medarbejderes sikkerhed. Albachar blokerer eller truer således gennemførelsen af aftalen.

5. HOUKA HOUKA AG ALHOUSSEINI (alias: a) Mohamed Ibn Alhousseyni, b) Muhammad Ibn Al-Husayn, c) Houka Houka)

Titel: kadi

Fødselsdato: a) den 1. januar 1962, b) den 1. januar 1963 eller c) den 1. januar 1964

Fødested: Ariaw, Timbukturegionen, Mali

Nationalitet: malisk

Dato for FN's opførelse på listen: den 10. juli 2019

Andre oplysninger: Houka Houka Ag Alhousseini blev af Iyad Ag Ghaly (QDi.316) udnævnt til Timbuktus kadi i april 2012 efter oprettelsen af jihadistkalifatet i det nordlige Mali. Houka Houka arbejdede tæt sammen med Hesbah, det islamiske politi ledet af Ahmad Al Faqi Al Mahdi, som siden september 2016 sidder fængslet i Den Internationale Straffedomstols detentionscenter i Haag.

Yderligere oplysninger

Houka Houka Ag Alhousseini opføres på listen i medfør af punkt 8, litra b), i resolution 2374 (2017) for udførelse af handlinger, der hindrer, herunder gennem langvarige forsinkelser, eller truer aftalens gennemførelse.

Efter de franske styrkers indgriben i januar 2013 blev Houka Houka Ag Alhousseini den 17. januar 2014 anholdt, men efterfølgende den 15. august 2014 løsladt af de maliske myndigheder, en løsladelse, som menneskerettighedsorganisationer fordømte.

Houka Houka Ag Alhousseini har siden boet i Ariaw i området omkring Zouéra, en landsby beliggende vest for Timbuktu (Essakanekommunen) ved bredden af søen Faguibine i retning af den mauretanske grænse. Den 27. september 2017 blev han officielt genansat her som lærer af Timbuktus guvernør, Koina Ag Ahmadou, efter lobbyvirksomhed foretaget af Mohamed Ousmane Ag Mohamidoune (MLi.003), som er omfattet af restriktive foranstaltninger og er leder af Coalition du peuple pour l'Azawad (CPA), og som Sikkerhedsrådets komité vedrørende Mali den 20. december 2018 listeopførte af årsager, som omfatter handlinger, der hindrer, herunder gennem langvarige forsinkelser, eller truer aftalens gennemførelse. Mohamed Ousmane grundlagde i 2017 og ledede en bredere alliance af udbrydergrupper, Coalition des mouvements de l'entente (CME). På det stiftende møde fremsatte CME i en officiel erklæring en åben trussel mod gennemførelsen af aftalen om fred og forsoning i Mali. CME har også været involveret i forhindringer, der forsinker gennemførelsen af aftalen, ved at lægge pres på Malis regering og det internationale samfund med det formål at tiltvinge sig indflydelse i de forskellige mekanismer, der er oprettet ved aftalen.

Houka Houka og Mohamed Ousmane har medvirket til hinandens opstigning, sidstnævnte ved at foranstalte møder med regeringsembedsmænd og førstnævnte ved at spille en central rolle i udvidelsen af Ousmanes indflydelse i Timbukturegionen. Houka Houka har deltaget i de fleste af de samfundsgruppemøder, som Mohamed Ousmane har afholdt siden 2017, og har bidraget til Ousmanes omdømme og troværdighed i regionen og til grundlæggelsesceremonien for Coalition des mouvements de l'entente (CME), som han offentligt gav sin velsignelse.

Houka Houkas indflydelsesområde er for nylig yderligere udvidet mod øst til Berregionen (højborg for bérabicharabere beliggende 50 km øst for Timbuktu) og den nordlige del af Timbuktu. Selv om Houka Houka ikke er af kadiherkomst, og at han først begyndte i 2012, var han i stand til at udvide sin myndighed som kadi og sin evne til at opretholde offentlig sikkerhed i visse områder ved at anvende Al-Furqan-aktiver og udnytte den frygt, som denne terrororganisation fremkalder i Timbukturegionen på grund af komplekse angreb på internationale og maliske forsvars- og sikkerhedsstyrker og målrettede mord.

Houka Houka Ag Alhousseini truer derfor gennemførelsen af aftalen samt fred, sikkerhed og stabilitet i Mali generelt gennem sin støtte til Mohamed Ousmane og hans modarbejdelse af aftalen.

6. MAHRI SIDI AMAR BEN DAHA (alias a) Yoro Ould Daha, b) Yoro Ould Daya, c) Sidi Amar Ould Daha, d) Yoro)

Stilling: vicestabschef for regional koordination i Mécanisme opérationnel de coordination (MOC) i Gao

Fødselsdato: den 1. januar 1978

Fødested: Djebock, Mali

Nationalitet: malisk

Nationalt identitetsnummer i Mali: 11262/1547

Adresse: Golf Rue 708 Door 345, Gao, Mali

Dato for FN's opførelse på listen: den 10. juli 2019

Andre oplysninger: Mahri Sidi Amar Ben Daha er leder af den arabiske befolkningsgruppe Lehmar i Gao og militær stabschef for den regeringsvenlige del af Mouvement arabe de l'Azawad (MAA), der er tilknyttet koalitionen Plateforme des mouvements du 14 juin 2014 d'Alger (Plateforme).

Yderligere oplysninger

Mahri Sidi Amar Ben Daha opføres på listen i medfør af punkt 8, litra b), i resolution 2374 (2017) for udførelse af handlinger, der hindrer, herunder gennem langvarige forsinkelser, eller truer aftalens gennemførelse.

Ben Daha var højtstående embedsmand i det islamiske politi i Gao, da Bevægelsen for Enhed og Jihad i Vestafrika (MUJAO) (QDe.134) kontrollerede byen fra juni 2012 til januar 2013. Ben Daha er i øjeblikket vicestabschef for regional koordination i Mécanisme opérationnel de coordination (MOC) i Gao.

Den 12. november 2018 erklærede Plateforme i Bamako, at den ikke ville deltage i de kommende regionale høringer, der efter planen skulle finde sted den 13.-17. november i henhold til køreplanen fra marts 2018, som alle parter i aftalen om fred og forsoning blev enige om i marts 2018. Næste dag blev der afholdt et koordinationsmøde i Gao af den militære stabschef for Ganda Koy-komponenten af Coordination des mouvements et fronts patriotiques de résistance (CMFPR)-Plateforme med repræsentanter for MAA-Plateforme for at forhindre, at der fandt høringer sted. Blokaden blev koordineret med ledelsen af Plateforme i Bamako, MAA-Plateforme og parlamentsmedlemmet Mohamed Ould Mataly.

Den 14.-18. november 2018 forhindrede dusinvis af kombattanter fra MAA-Plateforme sammen med CMFPR-fraktioner afholdelse af regionale høringer. Mindst seks pickup-køretøjer fra Mouvement arabe de l'Azawad (MAA-Plateforme) blev placeret foran Gaoguvernoratet og i nærheden heraf efter ordre fra og med deltagelse af Ben Daha. To MOC-køretøjer, der tilskrives MAA-Plateforme, blev også observeret på stedet.

Den 17. november 2018 fandt en hændelse sted mellem bevæbnede personer, som blokerede adgangen til guvernoratet, og en FAMa-patrulje, der passerede i området, men den gik i opløsning, inden den eskalerede og blev til et brud på våbenhvilen. Den 18. november 2018 hævede i alt 12 køretøjer og bevæbnede personer blokaden af guvernoratet efter den seneste forhandlingsrunde med guvernøren for Gao.

Den 30. november 2018 afholdt Ben Daha et interarabisk møde i Tinfanda for at drøfte sikkerhed og administrativ omstrukturering. I mødet deltog også Ahmoudou Ag Asriw (MLi.001), der er omfattet af restriktive foranstaltninger, og som Ben Daha støtter og forsvarer.

Ben Daha har derfor ved effektivt at blokere for drøftelser om centrale bestemmelser i aftalen om fred og forsoning vedrørende reformen af den territoriale struktur i det nordlige Mali hindret gennemførelsen af aftalen. Desuden støtter Ben Daha en person, der er identificeret som værende en trussel for aftalens gennemførelse, gennem involvering i brud på våbenhvilen og organiseret kriminel virksomhed.

7. MOHAMED BEN AHMED MAHRI (alias a) Mohammed Rougi, b) Mohamed Ould Ahmed Deya, c) Mohamed Ould Mahri Ahmed Daya, d) Mohamed Rougie, e) Mohamed Rouggy, f) Mohamed Rouji)

Fødselsdato: den 1. januar 1979

Fødested: Tabankort, Mali

Nationalitet: malisk

Pasnummer: a) AA00272627, b) AA0263957

Adresse: Bamako, Mali.

Dato for FN's opførelse på listen: den 10. juli 2019

Andre oplysninger: Mohamed Ben Ahmed Mahri er forretningsmand fra den arabiske befolkningsgruppe Lehmar i Gaoregionen, som tidligere samarbejdede med Bevægelsen for Enhed og Jihad i Vestafrika (MUJAO) (QDe.134).

Yderligere oplysninger

Mohamed Ben Ahmed Mahri opføres på listen i medfør af punkt 8, litra c), i resolution 2374 (2017) for handling for eller på vegne af, efter anvisning af eller på anden vis støtte til eller finansiering af personer og enheder, der er nævnt i punkt 8, litra a) og b), i resolution 2374 (2017), herunder gennem udbytte fra organiseret kriminalitet, herunder fremstilling af og handel med narkotika og udgangsstoffer hertil, som har oprindelse i eller føres i transit gennem Mali, menneskehandel og smugling af migranter, våbensmugling og -handel samt handel med kulturgenstande.

Mellem december 2017 og april 2018 ledede Mohamed Ben Ahmed Mahri en operation med handel med over 10 ton marokkansk cannabis, som blev transporteret i kølevogne gennem Mauretanien, Mali, Burkina Faso og Niger. Natten mellem den 13. og den 14. juni 2018 blev en fjerdedel af forsendelsen beslaglagt i Niamey, mens en rivaliserende gruppe angiveligt havde stjålet de andre tre fjerdedele natten mellem den 12. og 13. april 2018.

I december 2017 var Mohamed Ben Ahmed Mahri i Niamey med en malisk statsborger for at forberede operationen. Sidstnævnte blev anholdt i Niamey, efter at han var fløjet fra Marokko med to marokkanske og to algeriske statsborgere den 15. og 16. april 2018 for at forsøge at genvinde stjålen cannabis. Tre af hans partnere blev også anholdt, blandt andre en marokkansk statsborger, som i 2014 blev idømt fem måneders fængsel i Marokko for narkotikahandel.

Mohamed Ben Ahmed Mahri leder smugling af cannabisharpiks til Niger gennem det nordlige Mali ved brug af konvojer, som anføres af medlemmer af Groupe d'autodéfense des Touaregs Imghad et leurs alliés (GATIA), herunder Ahmoudou Ag Asriw (MLi.001), der er omfattet af restriktive foranstaltninger. Mohamed Ben Ahmed Mahri godtgør Asriw for anvendelsen af disse konvojer. Konvojerne giver ofte anledning til sammenstød med konkurrenter, der er knyttet til Coordination des mouvements de l'Azawad (CMA).

Mohamed Ben Ahmed Mahri yder ved hjælp af fortjenesten fra narkotikahandel støtte til væbnede terrorgrupper, navnlig Al-Mourabitoun (QDe.141), som er omfattet af restriktive foranstaltninger, og forsøger at bestikke embedsmænd til at løslade anholdte kombattanter og gøre det lettere for krigere at blive medlem af Mouvement arabe de l'Azawad (MAA) — Plateforme.

Gennem udbytte fra organiseret kriminalitet støtter Mohamed Ben Ahmed Mahri således en person, der er nævnt i punkt 8, litra b), i resolution 2374 (2007) som værende en trussel mod gennemførelsen af aftalen om fred og forsoning i Mali ud over en terrorgruppe, der er listeopført i henhold til resolution 1267.

8. MOHAMED OULD MATALY

Stilling: parlamentsmedlem

Fødselsdato: 1958

Nationalitet: malisk

Pasnummer: D9011156

Adresse: Golf Rue 708 Door 345, Gao, Mali

Dato for FN's opførelse på listen: den 10. juli 2019

Andre oplysninger: Mohamed Ould Mataly er tidligere borgmester i Bourem, nuværende medlem af parlamentet for Bourems valgkreds og medlem af Rassemblement pour le Mali (RPM, præsident Ibrahim Boubacar Keïtas politiske parti). Han er fra den arabiske befolkningsgruppe Lehmar og er et indflydelsesrigt medlem af den regeringsvenlige del af Mouvement arabe de l'Azawad (MAA), der er tilknyttet koalitionen Plateforme des mouvements du 14 juin 2014 d'Alger (Plateforme).

Yderligere oplysninger

Mohamed Ould Mataly opføres på listen i medfør af punkt 8, litra b), i resolution 2374 (2017) for udførelse af handlinger, der hindrer, herunder gennem langvarige forsinkelser, eller truer aftalens gennemførelse.

Den 12. november 2018 erklærede Plateforme i Bamako, at den ikke ville deltage i de kommende regionale høringer, der efter planen skulle finde sted den 13.-17. november i henhold til køreplanen fra marts 2018, som alle parter i aftalen om fred og forsoning blev enige om i marts 2018. Næste dag blev der afholdt et koordinationsmøde i Gao af den militære stabschef for Ganda Koy-komponenten af Coordination des mouvements et fronts patriotiques de résistance (CMFPR)-Plateforme med repræsentanter for MAA-Plateforme for at forhindre, at der fandt høringer sted. Blokaden blev koordineret med ledelsen af Plateforme i Bamako, MAA-Plateforme og parlamentsmedlemmet Mohamed Ould Mataly.

Hans nære partner Mahri Sidi Amar Ben Daha, alias Yoro Ould Daha, som bor i hans ejendom i Gao, deltog i blokaden af stedet for høringen på guvernørens kontor i denne periode.

Den 12. juli 2016 var Ould Mataly desuden en af initiativtagerne til demonstrationer mod gennemførelse af aftalen.

Ould Mataly har derfor ved effektivt at blokere for drøftelser om centrale bestemmelser i aftalen om fred og forsoning vedrørende reformen af den territoriale struktur i det nordlige Mali hindret og forårsaget forsinkelser for gennemførelsen af aftalen.

Endelig har Ould Mataly slået til lyd for løsladelse af medlemmer af hans befolkningsgruppe, der blev taget til fange i antiterroroperationer. Mohamed Ould Mataly truer gennem sin deltagelse i organiseret kriminalitet og tilknytning til væbnede terrorgrupper gennemførelsen af aftalen.

▼M1

B. Liste over personer og enheder som omhandlet i artikel 2, stk. 1

▼M3

1. AHMED AG ALBACHAR (alias: Intahmadou Ag Albachar)

Stilling: formand for den humanitære kommission i Bureau régional d'administration et de gestion de Kidal

Fødselsdato: den 31. december 1963

Fødested: Tin-Essako, Kidalregionen, Mali

Nationalitet: malisk

Nationalt identitetsnummer i Mali: 1 63 08 4 01 001 005E

Adresse: Quartier Aliou, Kidal, Mali

Dato for FN's opførelse på listen: den 10. juli 2019

Andre oplysninger: Ahmed Ag Albachar er en fremtrædende forretningsmand og siden begyndelsen af 2018 særlig rådgiver for Kidalregionens guvernør. Ahmed Ag Albachar, som er et indflydelsesrigt medlem af Haut conseil pour l'unité de l'Azawad (HCUA) og tilhører Ifoghas-tuaregbefolkningsgruppen, optræder også som mægler i forbindelserne mellem Coordination des mouvements de l'Azawad (CMA) og Ansar Dine (QDe.135).

Yderligere oplysninger

Ahmed Ag Albachar opføres på listen i medfør af punkt 8, litra b), i resolution 2374 (2017) for udførelse af handlinger, der hindrer, herunder gennem langvarige forsinkelser, eller truer aftalens gennemførelse, og punkt 8, litra e), i resolution 2374 (2017) for blokering af levering af humanitær bistand til Mali eller af adgang til eller distribution af humanitær bistand i Mali.

I januar brugte Ag Albachar sin indflydelse til at kontrollere og vælge, hvilke humanitære projekter og udviklingsprojekter der kan finde sted i Kidalregionen, hvem der gennemfører dem, og hvor og hvornår. Der kan ikke ydes humanitær indsats uden hans vidende og godkendelse. Som selvudnævnt formand for den humanitære kommission har Ag Albachar ansvaret for at give opholds- og arbejdstilladelse til humanitære hjælpearbejdere til gengæld for penge eller tjenester. Kommissionen kontrollerer også, hvilke virksomheder og personer der kan deltage i bud på projekter, som NGO'er udbyder i Kidal, hvormed Ag Albachar har magt til at manipulere med den humanitære indsats i regionen og vælge de personer, der arbejder for NGO'er. Levering af bistand kan kun foretages under hans tilsyn, hvorved han har indflydelse på, hvem der modtager bistand.

Desuden bruger Albachar arbejdsløse unge til at intimidere og afpresse NGO'er, hvilket i alvorlig grad vanskeliggør deres arbejde. Det humanitære samfund arbejder generelt i frygt i Kidal, især nationale medarbejdere, som er mere sårbare.

Ahmed Ag Albachar er også medejer af transportselskabet Timitrine Voyage, et af de få transportselskaber, som NGO'er har tilladelse til at bruge i Kidal. Ag Albachar tilraner sig sammen med et dusin andre transportselskaber, som ejes af en lille klike magtfulde Ifoghas-tuareger, en betydelig andel af den humanitære bistand i Kidal. Desuden gør den monopolsituation, som Ag Albachar opretholder, levering af bistand i visse befolkningsgrupper vanskeligere end i andre.

Albachar manipulerer humanitær bistand for at varetage sine personlige interesser og HCUA's politiske interesser ved at udøve terror og true NGO'er og kontrollere deres aktiviteter, hvilket alt sammen fører til blokering for og hindring af bistand til modtagere i Kidalregionen. Derfor blokerer Ahmed Ag Albachar levering af humanitær bistand til Mali eller adgang til eller distribution af humanitær bistand i Mali.

Hans handlinger er også i strid med artikel 49 i aftalen om fred og forsoning i Mali, der forpligter parterne til at overholde principperne om medmenneskelighed, neutralitet, upartiskhed og uafhængighed, som ligger til grund for den humanitære indsats, til at forhindre anvendelse af humanitær bistand til politiske, økonomiske eller militære formål og til at lette adgangen for humanitære organisationer og garantere deres medarbejderes sikkerhed. Albachar blokerer eller truer således gennemførelsen af aftalen.

2. HOUKA HOUKA AG ALHOUSSEINI (alias: a) Mohamed Ibn Alhousseyni, b) Muhammad Ibn Al-Husayn, c) Houka Houka)

Titel: kadi

Fødselsdato: a) den 1. januar 1962, b) den 1. januar 1963 eller c) den 1. januar 1964

Fødested: Ariaw, Timbukturegionen, Mali

Nationalitet: malisk

Dato for FN's opførelse på listen: den 10. juli 2019

Andre oplysninger: Houka Houka Ag Alhousseini blev af Iyad Ag Ghaly (QDi.316) udnævnt til Timbuktus kadi i april 2012 efter oprettelsen af jihadistkalifatet i det nordlige Mali. Houka Houka arbejdede tæt sammen med Hesbah, det islamiske politi ledet af Ahmad Al Faqi Al Mahdi, som siden september 2016 sidder fængslet i Den Internationale Straffedomstols detentionscenter i Haag.

Yderligere oplysninger

Houka Houka Ag Alhousseini opføres på listen i medfør af punkt 8, litra b), i resolution 2374 (2017) for udførelse af handlinger, der hindrer, herunder gennem langvarige forsinkelser, eller truer aftalens gennemførelse.

Efter de franske styrkers indgriben i januar 2013 blev Houka Houka Ag Alhousseini den 17. januar 2014 anholdt, men efterfølgende den 15. august 2014 løsladt af de maliske myndigheder, en løsladelse, som menneskerettighedsorganisationer fordømte.

Houka Houka Ag Alhousseini har siden boet i Ariaw i området omkring Zouéra, en landsby beliggende vest for Timbuktu (Essakanekommunen) ved bredden af søen Faguibine i retning af den mauretanske grænse. Den 27. september 2017 blev han officielt genansat her som lærer af Timbuktus guvernør, Koina Ag Ahmadou, efter lobbyvirksomhed foretaget af Mohamed Ousmane Ag Mohamidoune (MLi.003), som er omfattet af restriktive foranstaltninger og er leder af Coalition du peuple pour l'Azawad (CPA), og som Sikkerhedsrådets komité vedrørende Mali den 20. december 2018 listeopførte af årsager, som omfatter handlinger, der hindrer, herunder gennem langvarige forsinkelser, eller truer aftalens gennemførelse. Mohamed Ousmane grundlagde i 2017 og ledede en bredere alliance af udbrydergrupper, Coalition des mouvements de l'entente (CME). På det stiftende møde fremsatte CME i en officiel erklæring en åben trussel mod gennemførelsen af aftalen om fred og forsoning i Mali. CME har også været involveret i forhindringer, der forsinker gennemførelsen af aftalen, ved at lægge pres på Malis regering og det internationale samfund med det formål at tiltvinge sig indflydelse i de forskellige mekanismer, der er oprettet ved aftalen.

Houka Houka og Mohamed Ousmane har medvirket til hinandens opstigning, sidstnævnte ved at foranstalte møder med regeringsembedsmænd og førstnævnte ved at spille en central rolle i udvidelsen af Ousmanes indflydelse i Timbukturegionen. Houka Houka har deltaget i de fleste af de samfundsgruppemøder, som Mohamed Ousmane har afholdt siden 2017, og har bidraget til Ousmanes omdømme og troværdighed i regionen og til grundlæggelsesceremonien for Coalition des mouvements de l'entente (CME), som han offentligt gav sin velsignelse.

Houka Houkas indflydelsesområde er for nylig yderligere udvidet mod øst til Berregionen (højborg for bérabicharabere beliggende 50 km øst for Timbuktu) og den nordlige del af Timbuktu. Selv om Houka Houka ikke er af kadiherkomst, og at han først begyndte i 2012, var han i stand til at udvide sin myndighed som kadi og sin evne til at opretholde offentlig sikkerhed i visse områder ved at anvende Al-Furqan-aktiver og udnytte den frygt, som denne terrororganisation fremkalder i Timbukturegionen på grund af komplekse angreb på internationale og maliske forsvars- og sikkerhedsstyrker og målrettede mord.

Houka Houka Ag Alhousseini truer derfor gennemførelsen af aftalen samt fred, sikkerhed og stabilitet i Mali generelt gennem sin støtte til Mohamed Ousmane og hans modarbejdelse af aftalen.

3. MAHRI SIDI AMAR BEN DAHA (alias a) Yoro Ould Daha, b) Yoro Ould Daya, c) Sidi Amar Ould Daha, d) Yoro)

Stilling: vicestabschef for regional koordination i Mécanisme opérationnel de coordination (MOC) i Gao

Fødselsdato: den 1. januar 1978

Fødested: Djebock, Mali

Nationalitet: malisk

Nationalt identitetsnummer i Mali: 11262/1547

Adresse: Golf Rue 708 Door 345, Gao, Mali

Dato for FN's opførelse på listen: den 10. juli 2019

Andre oplysninger: Mahri Sidi Amar Ben Daha er leder af den arabiske befolkningsgruppe Lehmar i Gao og militær stabschef for den regeringsvenlige del af Mouvement arabe de l'Azawad (MAA), der er tilknyttet koalitionen Plateforme des mouvements du 14 juin 2014 d'Alger (Plateforme).

Yderligere oplysninger

Mahri Sidi Amar Ben Daha opføres på listen i medfør af punkt 8, litra b), i resolution 2374 (2017) for udførelse af handlinger, der hindrer, herunder gennem langvarige forsinkelser, eller truer aftalens gennemførelse.

Ben Daha var højtstående embedsmand i det islamiske politi i Gao, da Bevægelsen for Enhed og Jihad i Vestafrika (MUJAO) (QDe.134) kontrollerede byen fra juni 2012 til januar 2013. Ben Daha er i øjeblikket vicestabschef for regional koordination i Mécanisme opérationnel de coordination (MOC) i Gao.

Den 12. november 2018 erklærede Plateforme i Bamako, at den ikke ville deltage i de kommende regionale høringer, der efter planen skulle finde sted den 13.-17. november i henhold til køreplanen fra marts 2018, som alle parter i aftalen om fred og forsoning blev enige om i marts 2018. Næste dag blev der afholdt et koordinationsmøde i Gao af den militære stabschef for Ganda Koy-komponenten af Coordination des mouvements et fronts patriotiques de résistance (CMFPR)-Plateforme med repræsentanter for MAA-Plateforme for at forhindre, at der fandt høringer sted. Blokaden blev koordineret med ledelsen af Plateforme i Bamako, MAA-Plateforme og parlamentsmedlemmet Mohamed Ould Mataly.

Den 14.-18. november 2018 forhindrede dusinvis af kombattanter fra MAA-Plateforme sammen med CMFPR-fraktioner afholdelse af regionale høringer. Mindst seks pickup-køretøjer fra Mouvement arabe de l'Azawad (MAA-Plateforme) blev placeret foran Gaoguvernoratet og i nærheden heraf efter ordre fra og med deltagelse af Ben Daha. To MOC-køretøjer, der tilskrives MAA-Plateforme, blev også observeret på stedet.

Den 17. november 2018 fandt en hændelse sted mellem bevæbnede personer, som blokerede adgangen til guvernoratet, og en FAMa-patrulje, der passerede i området, men den gik i opløsning, inden den eskalerede og blev til et brud på våbenhvilen. Den 18. november 2018 hævede i alt 12 køretøjer og bevæbnede personer blokaden af guvernoratet efter den seneste forhandlingsrunde med guvernøren for Gao.

Den 30. november 2018 afholdt Ben Daha et interarabisk møde i Tinfanda for at drøfte sikkerhed og administrativ omstrukturering. I mødet deltog også Ahmoudou Ag Asriw (MLi.001), der er omfattet af restriktive foranstaltninger, og som Ben Daha støtter og forsvarer.

Ben Daha har derfor ved effektivt at blokere for drøftelser om centrale bestemmelser i aftalen om fred og forsoning vedrørende reformen af den territoriale struktur i det nordlige Mali hindret gennemførelsen af aftalen. Desuden støtter Ben Daha en person, der er identificeret som værende en trussel for aftalens gennemførelse, gennem involvering i brud på våbenhvilen og organiseret kriminel virksomhed.

4. MOHAMED BEN AHMED MAHRI (alias a) Mohammed Rougi, b) Mohamed Ould Ahmed Deya, c) Mohamed Ould Mahri Ahmed Daya, d) Mohamed Rougie, e) Mohamed Rouggy, f) Mohamed Rouji)

Fødselsdato: den 1. januar 1979

Fødested: Tabankort, Mali

Nationalitet: malisk

Pasnummer: a) AA00272627, b) AA0263957

Adresse: Bamako, Mali

Dato for FN's opførelse på listen: den 10. juli 2019

Andre oplysninger: Mohamed Ben Ahmed Mahri er forretningsmand fra den arabiske befolkningsgruppe Lehmar i Gaoregionen, som tidligere samarbejdede med Bevægelsen for Enhed og Jihad i Vestafrika (MUJAO) (QDe.134).

Yderligere oplysninger

Mohamed Ben Ahmed Mahri opføres på listen i medfør af punkt 8, litra c), i resolution 2374 (2017) for handling for eller på vegne af, efter anvisning af eller på anden vis støtte til eller finansiering af personer og enheder, der er nævnt i punkt 8, litra a) og b), i resolution 2374 (2017), herunder gennem udbytte fra organiseret kriminalitet, herunder fremstilling af og handel med narkotika og udgangsstoffer hertil, som har oprindelse i eller føres i transit gennem Mali, menneskehandel og smugling af migranter, våbensmugling og ‐handel samt handel med kulturgenstande.

Mellem december 2017 og april 2018 ledede Mohamed Ben Ahmed Mahri en operation med handel med over 10 ton marokkansk cannabis, som blev transporteret i kølevogne gennem Mauretanien, Mali, Burkina Faso og Niger. Natten mellem den 13. og den 14. juni 2018 blev en fjerdedel af forsendelsen beslaglagt i Niamey, mens en rivaliserende gruppe angiveligt havde stjålet de andre tre fjerdedele natten mellem den 12. og 13. april 2018.

I december 2017 var Mohamed Ben Ahmed Mahri i Niamey med en malisk statsborger for at forberede operationen. Sidstnævnte blev anholdt i Niamey, efter at han var fløjet fra Marokko med to marokkanske og to algeriske statsborgere den 15. og 16. april 2018 for at forsøge at genvinde stjålen cannabis. Tre af hans partnere blev også anholdt, blandt andre en marokkansk statsborger, som i 2014 blev idømt fem måneders fængsel i Marokko for narkotikahandel.

Mohamed Ben Ahmed Mahri leder smugling af cannabisharpiks til Niger gennem det nordlige Mali ved brug af konvojer, som anføres af medlemmer af Groupe d'autodéfense des Touaregs Imghad et leurs alliés (GATIA), herunder Ahmoudou Ag Asriw (MLi.001), der er omfattet af restriktive foranstaltninger. Mohamed Ben Ahmed Mahri godtgør Asriw for anvendelsen af disse konvojer. Konvojerne giver ofte anledning til sammenstød med konkurrenter, der er knyttet til Coordination des mouvements de l'Azawad (CMA).

Mohamed Ben Ahmed Mahri yder ved hjælp af fortjenesten fra narkotikahandel støtte til væbnede terrorgrupper, navnlig Al-Mourabitoun (QDe.141), som er omfattet af restriktive foranstaltninger, og forsøger at bestikke embedsmænd til at løslade anholdte kombattanter og gøre det lettere for krigere at blive medlem af Mouvement arabe de l'Azawad (MAA) Plateforme.

Gennem udbytte fra organiseret kriminalitet støtter Mohamed Ben Ahmed Mahri således en person, der er nævnt i punkt 8, litra b), i resolution 2374 (2007) som værende en trussel mod gennemførelsen af aftalen om fred og forsoning i Mali ud over en terrorgruppe, der er listeopført i henhold til resolution 1267.

5. MOHAMED OULD MATALY

Stilling: parlamentsmedlem

Fødselsdato: 1958

Nationalitet: malisk

Pasnummer: D9011156

Adresse: Golf Rue 708 Door 345, Gao, Mali

Dato for FN's opførelse på listen: den 10. juli 2019

Andre oplysninger: Mohamed Ould Mataly er tidligere borgmester i Bourem, nuværende medlem af parlamentet for Bourems valgkreds og medlem af Rassemblement pour le Mali (RPM, præsident Ibrahim Boubacar Keïtas politiske parti). Han er fra den arabiske befolkningsgruppe Lehmar og er et indflydelsesrigt medlem af den regeringsvenlige del af Mouvement arabe de l'Azawad (MAA), der er tilknyttet koalitionen Plateforme des mouvements du 14 juin 2014 d'Alger (Plateforme).

Yderligere oplysninger

Mohamed Ould Mataly opføres på listen i medfør af punkt 8, litra b), i resolution 2374 (2017) for udførelse af handlinger, der hindrer, herunder gennem langvarige forsinkelser, eller truer aftalens gennemførelse.

Den 12. november 2018 erklærede Plateforme i Bamako, at den ikke ville deltage i de kommende regionale høringer, der efter planen skulle finde sted den 13.-17. november i henhold til køreplanen fra marts 2018, som alle parter i aftalen om fred og forsoning blev enige om i marts 2018. Næste dag blev der afholdt et koordinationsmøde i Gao af den militære stabschef for Ganda Koy-komponenten af Coordination des mouvements et fronts patriotiques de résistance (CMFPR)-Plateforme med repræsentanter for MAA-Plateforme for at forhindre, at der fandt høringer sted. Blokaden blev koordineret med ledelsen af Plateforme i Bamako, MAA-Plateforme og parlamentsmedlemmet Mohamed Ould Mataly.

Hans nære partner Mahri Sidi Amar Ben Daha, alias Yoro Ould Daha, som bor i hans ejendom i Gao, deltog i blokaden af stedet for høringen på guvernørens kontor i denne periode.

Den 12. juli 2016 var Ould Mataly desuden en af initiativtagerne til demonstrationer mod gennemførelse af aftalen.

Ould Mataly har derfor ved effektivt at blokere for drøftelser om centrale bestemmelser i aftalen om fred og forsoning vedrørende reformen af den territoriale struktur i det nordlige Mali hindret og forårsaget forsinkelser for gennemførelsen af aftalen.

Endelig har Ould Mataly slået til lyd for løsladelse af medlemmer af hans befolkningsgruppe, der blev taget til fange i antiterroroperationer. Mohamed Ould Mataly truer gennem sin deltagelse i organiseret kriminalitet og tilknytning til væbnede terrorgrupper gennemførelsen af aftalen.